Ccix yenna : ‘’serreḥ i lmal-ik, anda yeṭṭes ili-k din. Ihi, iserreḥasen, wwḍen-d ɣer umekkan-a iwumi qqaren tura Taḥanut, dɣa, zedɣen din. Acu kan winna yetbeɛ-iten-id i wakken ad d-yerr ttar. Yekker Ubuzeggan yuɣal ɣer Ccix n Ccerfa i wakken ad as-yeccetki. Ccix n Ccerfa iceyyeɛ-d Sidi Ɛli Uḥemmu akken ad ten-yessemranji u ad yesɛeddi leɛnaya, meɛna winna yugi, yeṭṭef kan deg ttar. Yekker, yedɛa-as, yenna : ’’billah, ar rriɣ-ten am cɛer n ulemsir : ur teggarem, ur txelfem. Yerna mi ara tewwet twellit-nsen gar yifassen-is, ad tergigim dihen.